5. ΝΟΜΟΣ 5940 της 2/9 Δεκ. 1933 Περί κυρώσεως του από 6 Ιουλ. 1933 Ν.Δ. περί παροχής φορολογικών διευκολύνσεων και μειώσεων εις τους οφειλέτας εκ φόρων του δημοσίου κλπ.  Άρθρ.1-16 (Διατάξεις προσωρινής ισχύος ή τροποποιητικαί του ν. 5420). Άρθρ.17.-(Καταργήθηκε από την έναρξη ισχύος των διατάξεων των άρθρων 13 μέχρι και 21 του παρόντος (1 Ιαν. 1999) από την περίπτ. α΄ άρθρ. 31 Νόμ. 2648/21-22 Οκτ. 1998 (ΦΕΚ Α΄2381) Τόμ. 30Α σελ. 266,225.) Σελ. 306(ε)  Τεύχος 1449 Σελ. 50 27.Ζ.α.4-5 Φορολογικές Διευκολύνσεις Άρθρον 18 (Μεταβατικαί διατάξεις) Άρθρον 19 1.(Ερμηνεύεται το α΄ εδάφ. της παρ. 4 του άρθρ. 58 του νόμου περί εισπράξεως δημοσίων εσόδων). 2.Η αληθής έννοια των περί φόρου οδοποιΐας διατάξεων είναι ότι ο φόρος ούτος δεν επιβάλλεται προκειμένου περί φόρου ή τέλους κληρονομίας δια περιουσίαν κειμένην εν τη αλλοδαπή. Άρθρον 20 Εν τη διοικητική εκτελέσει κατ’ ανωνύμου εταιρίας προς είσπραξιν των προς το δημόσιον οφειλών αυτής το αναγκαστικόν μέτρον της προσωπικής κρατήσεως των διοικητών και εν γένει εκπροσώπων της εταιρίας ασκείται επικουρικώς ήτοι μετά την μη ικανοποίησιν του δημοσίου δια της κατά της περιουσίας της ανωνύμου εταιρίας αναγκαστικής εκτελέσεως. Άρθρον 21 1.(Διάταξις προσωρινής ισχύος). 2.Η εις τα όργανα της εισπράξεως των δημοσίων εσόδων παρεχομένη αμοιβή επί τη εκτελέσει ενταλμάτων προσωπικής κρατήσεως οφειλετών του δημοσίου δεν υπόκειται εις τέλος χαρτοσήμου ουδ’ εις κράτησιν υπέρ του Μετοχικού Ταμείου Πολιτικών Υπαλλήλων. 3.Η διάταξις του άρθρου 9 του νόμου περί εισπράξεως δημοσίων εσόδων (τόμ. 25) περί επιβολής προσθέτων τελών εν περιπτώσει υπερημερίας δεν έχει εφαρμογήν εν τη εισπράξει των εσόδων τρίτων εισπραττομένων κατά τας διατάξεις του νόμου περί εισπράξεων δημοσίων εσόδων. Άρθρον 22 1.(Ερμηνεύεται το άρθρ. 9 παρ. 7 εδάφ. 2 περίπτ. 4 του ν. 5266, τόμ. 12). 2.Η αληθής έννοια των διατάξεων των νόμων δι’ ων έχει θεσπισθή η εις ωρισμένας περιπτώσεις αποδοχή υπό του δημοσίου των ομολογιών εθνικών δανείων εις την τιμήν του αρτίου αυτών, είναι ότι αύται δεν δύνανται, ως δημοσίας τάξεως, να τροποποιηθώσι δι’ αντιθέτου συμφωνίας, η δε από του προνομίου τούτου των τίτλων εθνικών δανείων παραίτησις του δικαιούχου δέον να γίνηται πάντοτε δια ρητής εγγράφου δηλώσεως, τεκμαιρομένη μόνον εκ της οπωσδήποτε υπό του δικαιούχου καταβολής εις δραχμάς τοις μετρητοίς. Πάσα εξ αντιθέτου ερμηνείας προσγενομένη εις τον δικαιούχον θετική και μόνον ζημία είτε υπέρ του δημοσίου είτε υπέρ νομικού προσώπου δημοσίου δικαίου αποκαθίσταται βάσει αποφάσεως του υπουργού των Οικονομικών μετά γνωμοδότησιν του νομικού συμβουλίου περί της υπάρξεως και της εκτάσεως της θετικής ζημίας. 